POZIV 
POSLODAVCIMA NA UKLJUČIVANJE U PROJEKT
OSJEČKO-BARANJSKE ŽUPANIJE
„STAMBENI KREDITI U FUNKCIJI POTICANJA GOSPODARSTVA“


Radi ublažavanja negativnih demografskih trendova, pada broja stanovnika i pojačane ekonomske emigracije, naročito na ruralnom području, kao i njihovog negativnog utjecaja na smanjenje broja i udjela radno aktivnog stanovništva, nedostatka potrebne radne snage te usporenog gospodarskog rasta i razvoja, Osječko-baranjska županija pokrenula je projekt „Stambeni krediti u funkciji poticanja gospodarstva“. 

Projekt se provodi subvencioniranjem kamatne stope od 1 postotnog poena na odobreni stambeni kredit poslovnih banaka. Najviši iznos do kojeg će Županija subvencionirati kamatnu stopu je 500.000,00 kuna, a kredit može biti do 1.000.000,00 kuna, odnosno 1.100.000,00 kuna ako u kućanstvu živi osoba s utvrđenim invaliditetom 80% i više, ali na razliku kredita kamatu u cijelosti plaća korisnik kredita.  

S ciljem uspješnije provedbe Projekta pozvane su jedinice lokalne samouprave s područja Županije za njihovim sudjelovanjem u Projektu dodatnim subvencioniranjem kamate. 

Ovim putem pozivaju se i poslodavci da se subvencioniranjem kamatne stope na stambene kredite   svojih zaposlenika uključe u Projekt.

Javni natječaj za subvencioniranje kamate na stambene kredite u okviru Projekta objavljen je 24. travnja 2019. godine u „Glasu Slavonije“ i na internetskim stranicama Županije.
 
[bookmark: _GoBack]Sve informacije o Projektu mogu se dobiti u Upravnom odjelu za gospodarstvo (broj telefona 031-221-881 ili e-mail adresa gospodarstvo@obz.hr) ili u poslovnoj banci kod koje će biti odobren stambeni kredit u okviru Projekta Županije.
	

								

